b'\n_START_ARTICLE_\nFajanssi\n_START_PARAGRAPH_\nFajanssi on lasitettua, posliinin kaltaista keraamista materiaalia. Se on nimetty italialaisen Faenzan kaupungin mukaan. Fajanssista tehd\xc3\xa4\xc3\xa4n sein\xc3\xa4laattoja ja taloustavaroita. _NEWLINE_Fajanssitavarat poltetaan kahteen kertaan, ja j\xc3\xa4lkimm\xc3\xa4isell\xc3\xa4 polttokerralla ne lasitetaan l\xc3\xa4pin\xc3\xa4kym\xc3\xa4tt\xc3\xb6m\xc3\xa4ll\xc3\xa4 lasitteella, tavallisimmin valkoisella tinalasitteella. Lasitettua fajanssia kutsutaan my\xc3\xb6s majolikaksi. Fajanssi voidaan koristella eri vaiheissa. _NEWLINE_Se on huokoisempaa kuin posliini tai kivitavara. Jos lasitus ei ole hyv\xc3\xa4, fajanssiesineet imev\xc3\xa4t vett\xc3\xa4 astianpesukoneessa ja alkavat s\xc3\xa4r\xc3\xb6ill\xc3\xa4.'